laion/Wikipedia-Exotic huggingface dataset:
חיים פיינשטיין

הרב חיים פיינשטיין (נולד בשנת תשי"ד, 1954) הוא מראשי כולל בית יהודה בבני ברק וראש ישיבת עטרת שלמה. נולד בתל אביב לרב יחיאל מיכל פיינשטיין ראש ישיבת בית יהודה ולליפשא בתו של הרב יצחק זאב סולובייצ'יק. נישא לבתו של הרב שמעון ברייש מציריך - בנו של הרב מרדכי יעקב ברייש, אב"ד ציריך, בעל שו"ת "חלקת יעקב". לאחר נישואיו התגורר בבני ברק ובשנת תשנ"ב החל למסור שיעורים בכולל האברכים 'ישיבת בית יהודה' בבני ברק שעמדה בראשות אביו. לאחר פטירת אביו בשנת תשס"ג (2003) הועמד למלא את מקומו כאחד מראשי הכולל. בתקופה זו הוציא לאור חלק מכתבי אביו על תלמוד בבלי. מלפנים היה מוסר שיעורים בישיבת טשרנוביל. כמו כן הוא חבר הנשיאות של מפעל הש"ס מוסר שיעורים קבועים בבית הכנסת זיכרון משה במודיעין עילית, שיעור בסוגיות החמורות במסכת טהרות מזה למעלה מעשרים שנה, כמו כן כמסורת בית זקנו מוסר שיעורים בפרשת השבוע בביתו לצד שיעורים קבועים בפרשות השבוע לתלמידיו בעטרת שלמה. בתשע"ד (2014) נתמנה לעמוד בראשות ישיבת עטרת שלמה שבראשון לציון, לצד הרב חיים מרדכי אוזבנד. מתגורר בשכונת רמת אהרן בבני ברק. בנו הרב יצחק זאב משמש כראש ישיבת נר זרח (עוצם), בנו, הרב ברוך אברהם, משמש מדצמבר 2017 כר"מ בישיבת סלבודקה. אחיו הרב דוד פיינשטיין משמש אף הוא בראשות כולל האברכים 'ישיבת בית יהודה' בבני ברק, כאשר 2 הכוללים שוכנים זה לצד זה באותו בית מדרש. גיסו מצד אביו הוא הרב צבי קפלן ראש ישיבה לבני חו"ל בירושלים. גיסיו מצד רעייתו הם: הרב אברהם יהושע סולובייצ'יק ראש ישיבת בריסק (שהוא גם בן-דודו) והרב משה ברזובסקי ראש ישיבת סלונים ובן האדמו"ר מסלונים. משיעורי הרב חיים פיינשטיין, לצפייה באתר בינינו שיעורי הרב חיים פיינשטיין באתר קול הלשון איצלה כץ, ‏חג מתן תורה | ראשי הישיבות שפרצו בשנים האחרונות וסחפו אלפי תלמידים, באתר כיכר השבת, 24 במאי 2023 הרב חיים פיינשטיין באתר JDN הרב חיים פיינשטיין באתר בחדרי חרדים הרב חיים פיינשטיין באתר כיכר השבת
אולטניצה

אולטניצה (ברומנית: Oltenița) היא עיר נמל בדרום רומניה, במחוז קלראש, בשפך הארג'ש, על הגדה השמאלית של הדנובה, מול העיר הבולגרית טוטראקן. העיר נוסדה ב-1853, בנסיכות ולאכיה ולאחר איחוד הנסיכויות הפכה לעיר רומנית. בסוף המאה ה-19 היו באולטניצה 4,727 תושבים, שהתגוררו ב-754 בתים. בעיר היו שני בתי ספר יסודיים לבנים ובית ספר יסודי אחד לבנות, שתי כנסיות, מפעל למים מוגזים, שני בתי מלון ובית חולים עם 18 מיטות. העיר התפתחה בהדרגה והגיע לשיא אוכלוסייה של 31,821 תושבים ב-1992, אולם לאחר מכן התחיל מספר התושבים לרדת. בתקופת ניקולאה צ'אושסקו סומנה אולטניצה כנמל מוצא בתעלת דנובה-בוקרשט, אך לאחר הדחתו במהפכה הרומנית (1989) נזנח פרויקט התעלה. אולטניצה היא עיר נמל על הדנובה, לכן מקושרת בנתיב המים של הדנובה. היא גם נמצאת בקצה הדרך הלאומית DN4 המקשרת אותה לבוקרשט. בין אולטניצה ובין בוקרשט מקשרת גם מסילת ברזל. מדיה וקבצים בנושא אולטניצה בוויקישיתוף אתר האינטרנט הרשמי של אולטניצה "אולטניצה", באתר JewishGen (באנגלית) ערך זה הוא קצרמר בנושא יישובים ברומניה. אתם מוזמנים לתרום לוויקיפדיה ולהרחיב אותו.
מהדורה (פירושונים)

האם התכוונתם ל... מהדורה – גרסה של ספר שיצאה לאור במועד מסוים, בדרך כלל (כאשר אינה מהדורה ראשונה) תוך שינוי מגרסתו הקודמת מהדורה מדעית – מהדורה של ספר עתיק, שנעשתה לאחר בדיקה יסודית של כתבי יד שלו, ליצירת נוסח מוסמך של המקור מהדורה מוערת – מהדורה המלווה בדברי פרשנות נרחבים על הטקסט המקורי של הספר מהדורה מוגבלת – מוצר (לא בהכרח ספר) שיצא למכירה במספר מוגבל של עותקים מהדורת הפוליו הראשונה – מהדורת המחזות ההיסטוריים, הקומדיות והטרגדיות של מר ויליאם שייקספיר, יצאה לאור בשנת 1623 בפורמט פוליו, והיא המקור המודפס האמין הראשון לטקסט המלא של 36 ממחזותיו של שייקספיר מהדורת קוורטו – ספר או חוברת המורכבת מדפים בגודל רבע-גיליון. המונח משמש, מלבד בקיטלוג יצירות דפוס, למהדורות הנפרדות של מחזות יוצרים מהתקופה האליזבתנית, בראש ובראשונה ויליאם שייקספיר. מהדורת פקסימיליה – העתק מדויק של יצירה תוכניות טלוויזיה מהדורת חדשות מרכזית – תוכנית טלוויזיה המשודרת בשעה קבועה בערבם של ימי חול ומציגה, במשך חצי שעה עד שעה, את החדשות של אותו יום מהדורת החדשות המרכזית של חדשות 2 – תוכנית הדגל של חברת החדשות. המהדורה משודרת בערוץ 2 בימים ראשון עד חמישי בשעה שמונה בערב ונמשכת על פי רוב שעה. מהדורת החדשות המרכזית של ערוץ 10 – תוכנית הדגל של "חדשות 10". המהדורה משודרת בערוץ 10 בימים ראשון עד חמישי בשעה שמונה בערב ונמשכת על פי רוב במשך שעה. מהדורה מוגבלת (תוכנית טלוויזיה) – תוכנית בידור קומית סאטירית ישראלית בהנחיית דודו ארז ואפרת אברמוב אשר שודרה בערוץ ביפ ב-HOT מהדורה ראשונה – תוכנית חדשות בערוץ 2, בהנחיית אורן וייגנפלד מהדורה מוקדמת – סדרת טלוויזיה אמריקנית שעקבה אחר הרפתקאותיו של אדם המנסה בכל יום למנוע מאסונות להתרחש, בעודו מקבל מדי בוקר את העיתון של יום המחרת
קארן ג'וי פאולר

קארן ג'וי פאולר (‏נולדה ב־7 בפברואר 1950) היא סופרת מדע בדיוני ופנטזיה אמריקאית. עבודתה מתמקדת בעיקר במאה ה-19 ובניכור. ידועה בעיקר בעקבות הסרט מועדון הקריאה של ג'יין אוסטן שיצא על בסיס ספרה באותו השם. קארן ג'וי פאולר נולדה בבלומינגטון (אינדיאנה) ומשם עברה עם משפחתה לפאלו אלטו שבקליפורניה. סיימה תואר במדע המדינה באוניברסיטת קליפורניה בברקלי. לאחר שלמדה כתיבה יוצרת באוניברסיטת קליפורניה בדייוויס, החלה לכתוב סיפורי מדע בדיוני קצרים. זכתה בפרס נבולה ב-2004 על סיפורה "What I Didn't See" וב-2008 על סיפורה "Always". Sarah Canary (1991) - Novel concerning a mysterious nonsense-speaking woman in 1873 Pacific Northwest. The War of the Roses (1991) - Chapter book publication of the novelette. The Sweetheart Season (1996) - Fantasy novel about the Sweetwheat Sweethearts, a female baseball team from 1947 Minnesota. Sister Noon (2001) - Novel set in 1890s San Francisco. The Jane Austen Book Club (2004) - Six members of an early 21st century Book discussion club תרגום לעברית: מועדון הקריאה של ג'יין אוסטן. מאנגלית: אביגיל בורשטיין. אור יהודה: כנרת, זמורה-ביתן - מוצאים לאור, 2015 Wit's End (Putnam, 2008) - A young woman visits her godmother, one of America's most successful mystery writers. We Are All Completely Beside Ourselves (A Marian Wood Book/Putnam, 2013, shortlisted for the 2014 Man Booker Prize) תרגום לעברית: כולנו יוצאים מגדרנו. מאנגלית: אביגיל בורשטיין. אור יהודה : כנרת, זמורה-ביתן - מוציאים לאור, 2015 Artificial Things (1986) - Collection of 13 short stories. Peripheral Vision (1990) - Collection of 5 stories, 1 original. Author's Choice Monthly #6 Letters from Home (1991) with Pat Cadigan and Pat Murphy. Collection of short fiction by Fowler, Cadigan, and Murphy. Black Glass (1997) - Collection of 15 short stories, 2 original. Includes the contents from Peripheral Vision and Letters from Home. What I Didn't See and Other Stories (2010) - Collection of 12 short stories, 1 original. MOTA 3: Courage (2003) - Anthology of short fiction. The James Tiptree Award Anthology 1 (2005) with Debbie Notkin, Pat Murphy and Jeffrey D. Smith. Anthology of winners of the James Tiptree, Jr. Award. Tachyon Publications. The James Tiptree Award Anthology 2 (2006) with Debbie Notkin, Pat Murphy and Jeffrey D. Smith. Tachyon Publications. The James Tiptree Award Anthology 3 (2007) with Debbie Notkin, Pat Murphy and Jeffrey D. Smith. Tachyon Publications. מדיה וקבצים בנושא קארן ג'וי פאולר בוויקישיתוף אתר האינטרנט הרשמי של קארן ג'וי פאולר רחל טלשיר, אחותי התאומה, השימפנזה. סיפור על אהבה וניסויים בבעלי חיים, באתר הארץ, 24 בדצמבר 2015 תמר רפאל, "כולנו יוצאים מגדרנו": בין רומן קליל להגות רצינית, באתר טיים אאוט קארן ג'וי פאולר, ברשת החברתית Goodreads ערך זה הוא קצרמר בנושא ספרות. אתם מוזמנים לתרום לוויקיפדיה ולהרחיב אותו.
ניקולס לה פרבוסט

ניקולס לה פרבוסט (באנגלית: Nicholas Le Prevost; נולד ב-18 במרץ 1947) הוא שחקן אנגלי. לה פרבוסט נולד בווילטשייר. בין 1957 ל-1961 למד בבית הספר היסודי בשפטסברי שבמחוז דורסט, ומ-1961 עד 1964 למד בבית הספר קינגסווד בעיר באת'. הוא למד ארכיטקטורה כנסייתית, ואמר אחרי כך שאם לא היה הופך לשחקן היה רוצה להיות ארכיטקט. לה פרבוסט השתתף בתוכניות רדיו וטלוויזיה שונות בהן הסיטקום "It Takes a Worried Man", סדרת הדרמה "היהלום שבכתר", סדרת הרדיו "HR", המיני-סדרה "חמדת ימים", העיבוד לספרים "מדשאת הקמומיל" ו-"Harnessing Peacocks", סדרת הרדיו הקומית "Babblewick Hall", סדרת הטלוויזיה לילדים "The Ghosts of Motley Hall", העיבוד לספר "Up the Garden Path", בתפקידי אורח בסדרות "המפחק מורס", "רציחות במידסומר", "המלחמה של פויל" ו"פוארו", הסדרה הקומית "הכומר מדיבלי" ובעיבוד הרדיופוני למחזה "אדם לכל עת". ב-2002 היה לה פרבוסט מועמד לפרס אוליבייה להופעה הטובה ביותר בתפקיד משנה במחזמר על הופעתו בהפקה של "גבירתי הנאווה" בווסט אנד. עוד ב-2002 שיחק בתפקיד בנדיק בהפקה של גרגורי דוראן למחזה "מהומה רבה על לא דבר" עם הלהקה השייקספירית המלכותית לצדה של הארייט וולטר. מאז 2003 מגלם לה פרבוסט את דמות הבלש גיבור ספריו של ז'ורז' סימנון, המפקח מגרה, בסדרת תסכיתים ברדיו ה-BBC. הוא החליף בתפקיד זה את השחקן מוריס דנהאם. בקולנוע שיחק לה פרבוסט בסרטים "בקצב השעון", "הנערה על הנדנדה" ו"שייקספיר מאוהב". ב-2009 הופיע בסרט הטלוויזיה "מרגרט". ביולי 2010 הופיע לה פרבוסט במחזות "אינספקטור האונד האמיתי" מאת טום סטופארד ו"המבקר" מאת ריצ'רד ברינזלי שרידן (אנ') בתיאטרון מינרווה בצ'יצ'סטר. עוד ב-2010 השתתף בסדרת הדרמה "לב פראי" של רשת ITV בתפקיד ג'ין. החל מפברואר 2015 הופיע במחזה "אדם ועל-אדם" מאת ג'ורג' ברנרד שו בתיאטרון הלאומי בלונדון. לה פרבוסט הוא הבמאי של "The Wrestling School", להקת תיאטרון מלונדון המתמחה ביצירתו של האוורד ברקר (אנ'). ב-2015 שיחק לה פרבוסט בתפקיד הרוזן פיסקון בפרק בעונה השלישית של הסדרה "האב בראון" של ה-BBC. ב-2016 הופיע בתפקיד קמע בסדרת הטלוויזיה הדנית "Follow the Money" בתפקיד מנהל השקעות בחברה בשם "ווטרסטון ופרייס", ששודרה ב-BBC4 באביב אותה שנה. ניקולס לה פרבוסט, במסד הנתונים הקולנועיים IMDb (באנגלית) ניקולס לה פרבוסט, במסד הנתונים הקולנועיים KinoPoisk (ברוסית) ניקולס לה פרבוסט, באתר MusicBrainz (באנגלית) 20 Questions with...Nicholas Le Prevost, 29 July 2002, Whatsonstage.com Much Ado About Nothing, Guardian review 10 May 2002
AHCI

AHCI (ראשי תיבות באנגלית של: Advanced Host Controller Interface) הוא תקן טכני שהוגדר על ידי אינטל ומפרט באופן אבסטרקטי (בצורה שאינה  מגדירה יישום באופן ספציפי) את פעולת Serial ATA. מפרט הַתקן מתאר מבנה זיכרון לספקי חומרת מחשב להעברת נתונים בין המערכת המארחת להתקני אחסון מחוברים. AHCI נותן למפתחי תוכנה ומעצבי חומרה שיטה סטנדרטית לגילוי, הגדרת תצורה, ותכנות מתאמי SATA/AHCI. תקן AHCI נפרד מן הסטנדרט SATA 3 Gbit/s, אם כי הוא חושף את היכולות המתקדמות של  SATA  (כגון החלפה חמה ו-"native command queuing") כדי שמערכות מחשב מארחות יוכלו לנצל אותן. ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
סאאב 96

סאאב 96 (שוודית: 96 Saab) היא מכונית משפחתית קומפקטית, שיוצרה על ידי יצרנית הרכב והמטוסים השוודית סאאב בין השנים 1960–1980. הסאאב 96 הורכבה גם בפינלנד ובבלגיה. יוצרו 547,221 יחידות. דגם הסאאב 60 אשר יוצר במהדורה מוגבלת בין השנים 1962–1963 התבסס על דגם "סאאב 96", שנת 1962. ערך מורחב – סאאב סאאב היא חברת רכב ותעשייה כבדה שהוקמה בשנת 1937 ועסקה ביצור מטוסים. עם סיום מלחמת העולם השנייה חיפשה החברה שווקים חדשים. בשנת 1944 החל פרויקט במטרה ליצור את המכונית הראשונה, חמש שנים לאחר מכן החל היצור של המכונית "SAAB 92". העיצוב הדגיש את שורשיה של החברה בתעופה בעיקר. בשנת 1967 כאשר הנהלת חברת סאאב החליטה להגדיל את נפח מנוע הסאאב 96, נבדקו המנועים של וולוו b18, טריומף 1300, מנוע 4 צילינדרים V4 לנצ'יה, מנוע הילמן אימפ, מנועי פולקסווגן ואופל, ולבסוף הוחלט על מנוע פורד טאונוס 15m. במודל 1965, החלון הקדמי הוארך, ובמודל 1968 שני החלונות מלפנים ומאחור הורחבו מעט. 2 דלתות סדאן 3 דלתות סטיישן מנוע אורכי 3 צילינדרים, 2 פעימות, 845 סמ"ק המפתח 28 כ"ס משנת 1965 - הספק המנוע הוגדל ל-30 כ"ס ו- 43 כ"ס משנת 1966 - הספק המנוע הוגדל ל-34 כ"ס משנת 1967 מנוע 4 צילינדרים, 1,498 סמ"ק - מנוע טאנוס 15m (V4), המספק 48 כ"ס (1967-1968) בשנים 1977–1980, מנוע 1,498 סמ"ק המספק 50 כ"ס בארצות הברית מנוע 2 פעימות - 795 סמ"ק, משנת 1971 מנוע 1,500 סמ"ק, ומנוע- 1,700 סמ"ק המספק 48 כ"ס (מנוע דחיסה גבוה) מנוע 1,698 סמ"ק תמסורת ידנית 3 הילוכים, (גיר על מנוף ידית ההגה) תמסורת ידנית 4 הילוכים 4 בלמי תוף, ומשנת 1967 4 בלמי דיסק אורך הרכב - 4,050 מ"מ גובה - 1,473 מ"מ בסיס גלגלים - 2,488 מ"מ משקל - 873-950 ק"ג בראלי השוודי הבינלאומי ה-24 בשנת 1973 ניצחה הסאאב 96, וכן בראלי השוודי הבינלאומי ה-26 בשנת 1976 ב-1 ביוני 1967, כאשר מונה משה דיין לשר הביטחון, של מדינת ישראל, הגיע דיין בסאאב 96 הפרטית שלו, לישיבת הממשלה הראשונה שהשתתף בה, שהתקיימה בירושלים, כשהוא נוהג לבדו. סאאב סאאב 60 סאאב 93 סאאב 95 סאאב 99 סאאב 96 שנת 1964 (8:07 דקות), יו-טיוב סאאב 96 (9:06 דקות), יו-טיוב סאאב 96, מנוע V4 (14:51 דקות), יו-טיוב סאאב 96 המובהק סאאב 96 בתחרויות הראלי מדיה וקבצים בנושא סאאב 96 בוויקישיתוף
סינופסיס

האם התכוונתם ל... תקציר, משמש במקרים רבים בהקשר של תסריט סינופסיס – תיאור קצר בן 1-5 עמודים של ההתרחשות בסרט כולו, מכונה לעיתים "תסריט דוגמה" או "תסריט ספקולטיבי" מהדורה סינופטית – מהדורה מדעית של טקסט, בה מוצגים המקורות באופן מקביל, שורה מול שורה סינופסיס (חברה) – חברה טכנולוגית לייצוג שבבים.
חוליו ג'ונס

קווינטוריס לופז "חוליו" ג'ונס (באנגלית: Quintorris Lopez "Julio" Jones; נולד ב-3 בפברואר 1989) הוא שחקן פוטבול אמריקאי המשחק בעמדת התופס בקבוצת פילדלפיה איגלס מליגת ה-NFL. ג'ונס נולד בפוליי שבאלבמה, הוא גדל עם אמו קווין מרווין ואחיו לאחר שאביו עזב את המשפחה כשהיה ג'ונס בן חמש. בתיכון הצטיין באתלטיקה וכדורסל ונחשב לאחד השחקנים הבולטים ביותר בארצות הברית בפוטבול. ב-2008 החל ללמוד באוניברסיטת אלבמה והשתלב בהרכב הפותח של קבוצת הפוטבול של האוניברסיטה. הוא זכה עם אלבמה באליפות המכללות ב-2009 לאחר עונה ללא הפסד ולאחר שלוש שנים החליט לוותר על שנתו האחרונה באוניברסיטה ולהעמיד עצמו לבחירה בדראפט ה-NFL. בדראפט 2011 נבחר במקום השישי בסיבוב הראשון על ידי אטלנטה פלקונס שעל מנת לבחור בו, מסרה חמש בחירות דראפט לקבוצת קליבלנד בראונס שהייתה אמורה במקור לבחור שישית. בעונתו הראשונה רשם 959 יארד ושמונה טאצ'דאונים בתפיסה, הקבוצה העפילה לפלייאוף אך הודחה בסיבוב הראשון. בעונתו השנייה השיג 1,198 יארד ו-10 טאצ'דאונים בתפיסה. בפלייאוף הצטיין בגמר ה-NFC מול סן פרנסיסקו 49' כשתפס 11 מסירות ל-182 יארד ושני טאצ'דאונים, אך אטלנטה הפסידה 24–28 ולא העפילה לסופרבול. בעונת 2013 שבר את כף רגלו במחזור החמישי והחמיץ את שאר העונה. הוא שב לשחק בעונת 2014 והשיג 1,593 יארד ושישה טאצ'דאונים, אך אטלנטה לא העפילה לפלייאוף. בעונת 2015 הוביל את הליגה עם 136 תפיסות ל-1,871 יארד ולכך הוסיף 8 טאצ'דאונים. הוא נבחר לראשונה לנבחרת העונה ב-NFL (אול-פרו). בעונת 2016 נבחר שוב לנבחרת העונה לאחר שהשיג 1,409 יארד ושישה טאצ'דאונים. הוא הצטיין בפלייאוף בגמר ה-NFC מול גרין ביי פאקרס כשתפס תשע מסירות ל-180 יארד ושני טאצ'דאונים וסייע לאטלנטה להעפיל לסופרבול LI בו הפסידה הקבוצה לניו אינגלנד פטריוטס. לפני עונת 2019 חתם על חוזה לשלוש שנים נוספות בסך של 66 מיליון דולר, שהפך אותו לתופס עם השכר הגבוה בליגה. ביוני 2021 הועבר בטרייד לטנסי טייטאנס. ב-2022 הצטרף לטמפה ביי באקנירס. ב-2023 הצטרף לפילדלפיה איגלס. מעודכן לסוף עונת 2022 בעונה הסדירה: בפלייאוף: מדיה וקבצים בנושא חוליו ג'ונס בוויקישיתוף חוליו ג'ונס, ברשת החברתית פייסבוק חוליו ג'ונס, ברשת החברתית אקס (טוויטר) חוליו ג'ונס, ברשת החברתית אינסטגרם חוליו ג'ונס באתר אטלנטה פלקונס חוליו ג'ונס באתר pro-football-reference.com
סאאב 93

סאאב 93 (93 Saab) היא מכונית משפחתית קטנה, שיוצרה על ידי יצרנית הרכב והמטוסים השוודית סאאב בין השנים 1955–1960. ה"סאאב 93" יוצאה ל- ארצות הברית. יוצרו 52,731 יחידות. גרסת הספורט של "סאאב 93" הייתה קרויה סאאב GT750. את דגם הסאאב 93 החליף דגם ה-סאאב 95. בשנת 1960 יוצרו 2 הדגמים בעת ובעונה אחת. ערך מורחב – סאאב סאאב (Saab) היא חברת רכב ותעשייה כבדה שהוקמה בשנת 1937 ועסקה ביצור מטוסים. עם סיום מלחמת העולם השנייה חיפשה החברה שווקים חדשים. בשנת 1944 החל פרויקט במטרה ליצור את המכונית הראשונה, חמש שנים לאחר מכן החל היצור של המכונית "SAAB 92". העיצוב הדגיש את שורשיה של החברה בתעופה בעיקר. 2 דלתות סדאן 2 דלתות סדאן (עם גגון בד גדול) - כאופציה מנוע אורכי 3 צילינדרים, 2 פעימות, 748 סמ"ק המפתח 25 כ"ס תמסורת ידנית 3 הילוכים, (גיר על מנוף ידית ההגה) 4 בלמי תוף, ומשנת 1967 4 בלמי דיסק אורך הרכב - 4,007 מ"מ גובה - 1,448 מ"מ רוחב - 1,581 מ"מ בסיס גלגלים - 2,489 מ"מ משקל - 787 ק"ג משנת 1957 - 2 נקודות חגורות בטיחות - כאופציה ב-1957 זכתה הסאאב 93 בראלי פינלנד, במקום הראשון. ב-1959 זכתה הסאאב 93 בראלי שוודיה, במקום הראשון. סאאב סאאב 96 סאאב 99 מדיה וקבצים בנושא סאאב 93 בוויקישיתוף
בני דשא

בני דשא (בר לב) (8 בינואר 1955, י"ד בטבת ה'תשט"ו - 10 באוגוסט 2019) היה פסיכולוג וצייר ישראלי. דשא נולד ב-8 בינואר 1955 ברחובות להורים יוצאי בולגריה. אביו יעקב עלה בשנת 1936 והיה חלוץ ולאחר מכן עבד כמנהל חשבונות, ואמו שושנה, ניצולת שואה, עלתה ב-1950 ועבדה כלבורנטית במעבדות ובתי חולים. בגיל שנתיים עברה המשפחה לתל אביב, העיר בה הוא עבד והתגורר כל חייו. מצד אמו, בני דשא היה אחיו של שחקן התיאטרון והקולנוע שבתאי קונורטי.[דרוש מקור] היה עתודאי לפסיכולוגיה וסוציולוגיה באוניברסיטת תל אביב ובצבא שירת כקצין בחיל הים בתפקיד פסיכולוג בזירת ים סוף בסיני. לאחר שחרורו מצה"ל עבד במשך 10 שנים כמטפל בנוער בסיכון בעיריות תל אביב וחולון. במסגרת זו עסק בקידום נוער שוליים בשכונות מצוקה. שיחק בסרטים ובסדרות טלוויזיה בתפקידי משנה. דשא, שהיה צייר אוטודידקט, צייר מאז שנת 2000. ציוריו היו אקספרסיביים, פראיים ובעלי צבעוניות עזה, בטכניקת אקריליק על בד בשילוב קולאז'. עבודותיו הציבו מתחים בין מיניות ודת, אירוטיקה וטבע, גבוה ונמוך. הן חשפו מערכות יחסים סבוכות של האמן והנשים בחייו, האמן ואמו והאמן וכוחות פוליטיים גלובליים. ניכר בהן עולם פנימי סוער וכאוטי ועם זאת מלא תשוקה. גודש הדימויים והטקסטים, הנאיבי לעיתים, הכניס את הצופה למסע בזרם תודעה בלתי שיגרתי, והעניק לו אתגר רגשי ואינטלקטואלי. דשא נפטר ב-10 באוגוסט 2019. ב-2012 הציג בתערוכת יחיד "חיוך ירח" בגלריית עמליה ארבל, תל אביב. ב-2016 הציג בתערוכת יחיד "המון ווליום" בגלריית מקום לאמנות, תל אביב, באצירת סיון פיינזילבר-יורן ותמר אייזן גולדשטיין. בני דשא, באתר peporezus22.wixsite (באנגלית) בני דשא, באתר גלרינה לאמנות בני דשא, באתר מבט אישי בני דשא - אודות, בדף הפייסבוק של האמן.
אלפונסו השני, מלך נאפולי

אלפונסו השני, מלך נאפולי (4 בנובמבר 1448 – 18 בדצמבר 1495), היה מלך נאפולי בין השנים 1494–1495. אלפונסו השני נולד בנאפולי בירת ממלכת נאפולי, ב-4 בנובמבר 1448, והיה בנם של פרדיננדו הראשון, מלך נאפולי ואיזבל מקלרמון, בתם של טריסטאן דה קלרמון וקתרינה מטרנטו, רוזנת קופרטינו. בשנת 1463 מת דודו רבא ג'ובאני אנטוניו אורסיני דל באלצו, נסיך טראנטו, ואלפונסו קיבל חלק מנחלותיו, ובשנת 1465 מתה אמו איזבל מקלרמון, ואלפונסו ירש את טענתה לממלכת ירושלים. אלפונסו לחם במלחמותיו השונות של אביו, ואף סייע לאביו לדכא את מרד האצילים בשנת 1485. בשנת 1494 מת אביו פרדיננדו הראשון, מלך נאפולי, ואלפונסו עלה לשלטון במקומו. לאחר מות אביו הכריז שארל השמיני, מלך צרפת על עצמו כמלך נאפולי וירושלים, ופלש לאיטליה בעידוד לודוביקו ספורצה, דוכס מילאנו שחשש מאלפונסו. עד מהרה הובסו כוחותיו של אלפונסו, ושארל השמיני כבש את נאפולי ב-22 בפברואר 1495. אלפונסו פרש למנזר בסיציליה, ובנו פרדיננדו השני, מלך נאפולי עלה לשלטון במקומו, וב-18 בדצמבר 1495 מת אלפונסו במסינה. ב-10 באוקטובר 1465 התחתן אלפונסו עם איפוליטה מריה ספורצה, בתם של פרנצ'סקו ספורצה, דוכס מילאנו וביאנקה מריה ויסקונטי, ממנה נולדו לו 3 ילדים: פרדיננדו השני, מלך נאפולי (1469–1496) איזבלה מאראגון, דוכסית מילאנו (1470–1524), התחתנה עם ג'אן גלאצו ספורצה, דוכס מילאנו פיירו, נסיך רוסאנו (1472–1491) בנוסף היו לאלפונסו 2 ילדים לא חוקיים מפילגשו טרוגיה גאצלה. מדיה וקבצים בנושא אלפונסו השני, מלך נאפולי בוויקישיתוף
Jewish Quarterly

Jewish Quarterly הוא כתב עת ספרותי ותרבותי הרואה אור בבריטניה ארבע פעמים בשנה. Jewish Quarterly נוסד בידי יעקב סונטאג (1905–1984) ב-1955 וראה אור ברציפות מאז ועד היום. העורכים האחרונים היו מתיו רייז ואלנה לפין והעורכת הנוכחית היא דבורה באום. תומך בפרס השנתי Jewish Quarterly-Wingate Prize (אנ') שמוענק משנת 1996. אתר האינטרנט הרשמי של Jewish Quarterly
סאאב 99

סאאב 99 היא מכונית סלון שיוצרה על ידי יצרנית הרכב והמטוסים ההשוודית סאאב בין השנים 1968–1984. יוצרו 588,643 יחידות, מתוכם לשוק המקומי בשוודיה כ-270,000 יחידות. ה"סאאב 99" הורכבה גם בפינלנד. עיקר היצוא יועד לארצות הברית. ערך מורחב – סאאב סאאב (Saab) היא חברת רכב ותעשייה כבדה שהוקמה בשנת 1937 ועסקה ביצור מטוסים. עם סיום מלחמת העולם השנייה חיפשה החברה שווקים חדשים. בשנת 1944 החל פרויקט במטרה ליצור את המכונית הראשונה, חמש שנים לאחר מכן החל היצור של המכונית "SAAB 92". העיצוב הדגיש את שורשיה של החברה בתעופה בעיקר. פרויקט תכנון הסאאב 99 החל ב-2 באפריל 1964. מהנדסי חברת סאאב תכננו לפתח מכונית חדשה וגדולה יותר מהסאאב 96. הסאאב 99 הושקה ב-27 בנובמבר 1967. אבות הטיפוס הראשונים של 99 נבנו על ידי חיתוך לאורכו של דגם הסאאב 96 והרחבתו ב-20 ס"מ. ההפקה הראשונה הגיעו בסתיו 1968, יוצרו 4,190 מכוניות בלבד. הייצור גדל באופן משמעותי בשנת 1969 ושוב בשנת 1970 כאשר הגיעו מודל ארבע דלתות. בשנת 1970 בוצעה מתיחת פנים והדגם הפך יותר מפואר, עם הגה חדש. מערכת הפליטה הייתה עשויה אלומיניום. 2 דלתות 4 דלתות (משנת 1970) 3 דלתות קופה (wagonback) 5 דלתות קופה 2 דלתות – טנדר סאאב 99E – הזרקת דלק אלקטרונית, גיר ידני 4 מהירויות סאאב 99 X7 – Introduced – מודל בסיס שנמכר רק בשוודיה ובדנמרק סאאב 99 EMS – Introduced (הזרקת דלק אלקטרונית, גיר ידני בלבד) סאאב 99 L – Luxe(משנת 1973), מנוע 1,985 סמ"ק סאאב 99 LE – Equipped (משנת 1974) סאאב 99 SSE – Sold (בארצות הברית – מנוע 1,985 סמ"ק (טריומף), ותיבת הילוכים אוטומטית סאאב 99 GLE – Grand Luxe (הדגם מאופיין במנוע הזרקת דלק, תיבת הילוכים אוטומטית והגה כח) סאאב 99 GLS – Grand – מצוידת ב-2 מאיידים, מנוע הזרקת דלק, תיבת הילוכים אוטומטים והגה כח (מנוע בעל הספק של 79 כ"ס ו-107 כ"ס) סאאב 99 טורבו – הספק של 145 כ"ס, מהירות שיא 196.7 קמ"ש, תאוצה 0–100 קמ"ש – 9.2 שניות סאאב 99 (99 Turbos) – (יוצר בשנת 1978, במהדורה מוגבלת של 100 יחידות, בתצורה של 5 דלתות) מנוע 4 צילינדרים, 4 פעימות, 1,709 סמ"ק, מנוע טריומף, מקורר מים (עם מאוור חשמלי), מוטה בזווית של 45 מעלות, בהספק של 64 כ"ס ו-86 כ"ס (הזרקת דלק) מנוע 4 צילינדרים, 4 פעימות, 1,854 סמ"ק בהספק 74 כ"ס ו-99 כ"ס (מפברואר 1971) מנוע 4 צילינדרים, 1,985 סמ"ק, בהספק של 81 כ"ס, ו-108 כ"ס (מספטמבר 1972) תמסורת ידנית – 4 מהירויות תמסורת ידנית – 5 מהירויות תמסורת אוטומטית מסוג בורג-וורנר – 3 מהירויות בטיחות פסיבית עם אזור דפורמציה מלפנים ומאחור (פגושים אלסטיים) קורות הגנה לדלתות ניקוי אוטומטי לפנסי החזית (אופציונלי) מושבים מחוממים (אופציונלי) הסאאב 99 EMS זכתה במקום הראשון ב-ראלי שוודיה בשנת 1977, וזכייה נוספת במקום הראשון ב-ראלי שוודיה בשנת 1979, עם דגם הסאאב 99 טורבו. סאאב סאאב 90 סאאב 93 סאאב 96 סאאב 99 טורבו (6:18 דקות), יו-טיוב סאאב 99 טורבו (13:48 דקות), יו-טיוב סאאב 99 (1:16 דקות), יו-טיוב סאאב 99 טורבו (19:08 דקות), יו-טיוב סאאב 99 (7:07 דקות), יו-טיוב סאאב 99 טורבו (2:43 דקות), יו-טיוב מדיה וקבצים בנושא סאאב 99 בוויקישיתוף ירון אדרי‏, סאאב זירו - יום הולדת 60, באתר וואלה, 12 ביוני 2007
כבשת יעקב

כבשת יעקב היא זן נדיר של כבשים קטנות יחסית, בעלות ריבוי קרניים וצמר מנוקד לרוב בלבן ושחור. לכבשות יעקב עשויות להיות 2–6 קרניים, אך לרובן יש ארבע. כבשות יעקב מגודלות לרוב לצורך שימוש בצמרן, בשרן ועורן. כמו כן הן משמשות כחיות מחמד ונוי, ואף נעשה בהן שימוש למטרות שמירה והגנה על חוות מפני גנבות והשחתות. התנהגותן מזכירה יותר התנהגות עיזים משל כבשים - הן נוטות לפחות עדריות, ואין להן על פי רוב משכוכית. מייחסים לכבשות יעקב את היותן זן שמקורו בעולם הישן (ולא באמריקה), ושנעשה בהן מעט התערבות גנטית אנושית יחסית לחיות משק אחרות, זאת על אף שמקורן הוודאי אינו ברור. כבשים מנוקדות בעלות ריבוי קרניים תועדו באמצע המאה ה-17 באנגליה, והיו נפוצות כמאה שנה לאחר מכן. שלא כמינים אחרים של כבשים, כבשי יעקב בצפון אמריקה לא עברו תהליכים נרחבים של הכלאות והרבעה סלקטיבית. לפיכך כבשי יעקב ממוצא אנגלי נוטות להיות גדולות וכבדות מהאמריקאיות כתוצאה מברירה מלאכותית והשבחה. זן כבשים זה הוא מהיונקים היחידים החשופים גנטית למחלת הטיי-זקס, מחלה עצבית תורשתית קשה הפוגעת בעיקר בילדים ששני הוריהם ממוצא אשכנזי, ולפיכך משמשת למחקרים על המחלה. חוקרים מעריכים, כי כבשי יעקב הן זן שמקורו באזור ארץ ישראל ואשר נדד עם בני אדם לאורך חופי צפון אפריקה ומשם לסיציליה, ספרד, אנגליה ומשם בתחילת המאה ה-20 לצפון אמריקה. לפיכך יש הקושרים את הזן לכבשים המתוארות כשכרו של יעקב אבינו מעבודתו בבית חמיו לבן הארמי בספר בראשית פרק ל': "אֶעֱבֹר בְּכָל-צֹאנְךָ הַיּוֹם, הָסֵר מִשָּׁם כָּל-שֶׂה נָקֹד וְטָלוּא וְכָל-שֶׂה-חוּם בַּכְּשָׂבִים, וְטָלוּא וְנָקֹד, בָּעִזִּים; וְהָיָה, שְׂכָרִי" (פסוק ל"ב). בתחילת שנת 2017 הועבר לישראל עדר בן 119 פרטים של כבשי יעקב, המגודלים על יד גיל וג'נה לוינסקי, זוג עולים יהודים מקנדה. בני הזוג לוינסקי ביקשו לעלות עם עדר הכבשים שלהם במטרה להקים פארק מורשת חינוכי שיספר את סיפורן של הכבשים, וכן על מנת לייצר מצמרן טליתות, ושופרות מקרניהן. כמו כן מקווים בני הזוג כי חוקרים ישראלים יוכלו לעשות בהן שימוש לחקר מחלת הטיי-זקס. לצורך הבאתן ארצה הוטסו הכבשים ב-11 טיסות, במבצע לוגיסטי מורכב. את מקום משבו של העדר קבעו בני הזוג במושב רמות נפתלי. יאיר ויטמן, ‏זן כבשים נדיר שנדד בעולם אלפי שנים שב ארצה בזכות זוג נחוש במיוחד, באתר דבר העובדים בארץ ישראל, 29 בינואר 2017 חני סלומון, כבשים מרמות נפתלי, בעיתון קו למושב, 26 באוקטובר 2017 יאיר ויטמן, ‏זן כבשים נדיר שנדד בעולם אלפי שנים שב ארצה בזכות זוג נחוש במיוחד, באתר דבר העובדים בארץ ישראל, 29 בינואר 2017